(Egy könyvnyomtatóra)
(1)          

Könyvnyomóvá lettél, oh drága barátom, ügyészből,
     S most te szivattyú vagy és satu - kétfejü szörny.

(2)          

Piszkos az intézet, a műhely régi; de jobb szó.
     Áry! bolondjában nem szabad adni nevet.

(3)          

Könyvsatuvá lettél, oh drága barátom, ügyészből,
     S ami gonoszt beszivál, rosz satu, most kiadod.

(4)          

Intézetté lett a könyvek műhelye? - honnan?
     Papja bolondúlt meg, s most neve szinte bolond.

(5)          

Csibekorodban is már jól ösmertelek,
     S most elefánt volnál? nem félsz, hogy megütlek?

(6)          

Intézet más, azt ország állítja, s nemes cél,
     Vagy te is ország vagy, s célod is úgy-e nemes?
Versek
Vörösmarty Mihály
Magyar irodalom 1772-től 1849-ig